การเริ่มบทสนทนาทางออนไลน์ การทำให้เธอเป็นแฟนของคุณ การทำให้เธอติดใจ
ถ้าคุณต้องการหาแฟนผ่านทางแชทใน Facebook สิ่งแรกที่คุณควรทำคือทำให้มั่นใจว่าเธอจะเปิดรับโอกาส แน่นอนว่ามันอาจฟังดูชัดเจนที่จะพูดว่าคุณควรดูโปรไฟล์ของเธอเพื่อดูว่าเธอโสดหรือเปล่าแต่มันอาจจะไม่ง่ายแบบนั้น คุณอาจจะต้องค้นคว้ามากกว่านั้น เช่น เธออาจจะคบกับใครบางคนที่ไม่เล่น Facebook และอาจจะไม่ระบุสถานะความสัมพันธ์ของเธอ เธออาจจะ “แต่งงาน” แล้วกับเพื่อนผู้หญิงของเธอเป็นมุขตลกในขณะที่คบกับใครบางคนหรือเธออาจจะแสดงออกอย่างชัดเจนว่าเธอชอบใครบางคน คุณจะรู้ได้อย่างไร? เหล่านี่คือเคล็ดลับสำหรับคุณ:  ดูรูปของเธอ มีหลายรูปที่เธอถ่ายกับผู้ชายคนอื่นหรือเปล่า? มีคนให้ความคิดเห็นว่ารูปเหล่านี้ “น่ารัก” แค่ไหนหรือไม่? ถ้าใช่ เธอก็อาจจะกำลังคบกับใครอยู่ ดูหน้า Facebook ของเธอ เธอโพสต์บนหน้า Facebook ของผู้ชายคนหนึ่งเยอะๆ หรือมีผู้ชายที่เธอดูจะพูดกับเขาบ่อยครั้งหรือไม่? ถ้าใช่ ผู้ชายคนนี้ก็อาจเป็นคนที่เธอกำลังคบกันอยู่ ดูว่าเธอโพสต์ข้อความที่ลึกลับซึ่งอาจจะเชื่อมโยงกับความจริงที่ว่าเธอกำลังคบกับใครบางคนอยู่หรือเปล่า เธออาจจะโพสต์เพลงรัก อิโมจิกระพริบตาหรือให้ความคิดเห็นเกี่ยวกับการชอบใครบางคนที่อาจจะดูสับสนเล็กน้อย สิ่งนี้อาจจะเป็นสัญญาณว่าเธอชอบใครบางคนหรือกำลังคบกับใครบางคนแต่ไม่อยากเปิดเผยเกี่ยวกับเรื่องนี้ ถ้าหากมันดูเหมือนว่าเธอไม่ได้กำลังคบกับใครแต่เธออาจจะแอบชอบใครบางคนก็ไม่มีอะไรที่จะหยุดคุณจากการพยายามจีบเธอได้ ไม่ว่าคุณรู้จักสาวคนนี้หรือไม่แต่คุณควรมีโปรไฟล์ที่น่าสนใจและอัพเดต ถ้าหากเธอคุยกับคุณบ่อยๆ หรือให้ความคิดเห็นกับโพสต์ของคุณใน Facebook ก็เป็นไปได้ว่าเธอกำลังแอบดูโปรไฟล์ของคุณอยู่ ถ้าเป็นเช่นนั้น คุณควรทำให้มั่นใจว่าคุณมีรูปภาพที่สนุกสนานและดูดีมีโปรไฟล์ที่น่าสนใจและความคิดเห็นที่ทำให้เธอหัวเราะ นี่คือบางวิธีเพื่อทำให้โปรไฟล์ของคุณดูน่าสนใจสำหรับสาวที่คุณกำลังคุยด้วย:  มีรูปโปรไฟล์ที่ไม่เชยจนเกินไปและแสดงออกว่าคุณดูเป็นอย่างไร ผู้หญิงชอบผู้ชายที่เป็นตัวตนที่แท้จริง ไม่ขี้เก๊ก โพสต์ลิ้งค์ของสิ่งที่น่าสนใจหรือคลิปวีดีโอบนหน้า Facebook ของคุณแต่อย่าโพสต์บ่อยจนเกินไปจนดูเหมือนว่าคุณไม่ทำอย่างอื่นเลย ดูรูปอื่นๆ ของคุณและทำให้มั่นใจว่าไม่มีอะไรที่ทำให้คุณดูไม่เป็นผู้ใหญ่หรือเหมือนคนเจ้าชู้ ถ้าหากคุณต้องการเล่นตัวและได้สาวที่คุณชอบโดยไม่ออกตัวแรงจนเกินไป คุณต้องรออย่างน้อย 10-15 นาทีหลังจากที่เธอออนไลน์ก่อนที่จะถามเธอว่า “เป็นยังไงบ้าง?” วิธีนี้จะแสดงออกว่าคุณไม่ได้เล่น Facebook เพื่อเฝ้ารอให้เธอออนไลน์แต่คุณเผอิญเข้ามาเล่นและต้องการถามไถ่สารทุกข์สุขดิบ แน่นอนว่าคุณอาจจะพลาดโอกาสถ้าเธอออกจากระบบหลังจาก 2 นาทีแต่คุณจะดูใจเย็นมากขึ้นถ้าหากคุณคุยกับเธอหลังจากที่เธอออนไลน์สักพัก  ถ้าเธอออนไลน์ผ่านทางโทรศัพท์มือถือ (คุณจะเห็นโลโก้ในแถบแชท) นี่ก็อาจจะไม่ใช่เวลาที่ดีที่สุดเพื่อคุยกับเธอ เธออาจจะกำลังยุ่งและไม่รู้ตัวว่าเธอออนไลน์ในแชทเพราะเธอเปิด Facebook จากในโทรศัพท์มือถือ เมื่อคุณส่งข้อความหาเธอ คุณสามารถเริ่มด้วยบางอย่างที่สบายและไม่เครียดเพื่อไม่ให้คุณดูเหมือนว่าคุณกำลังสอดส่องโปรไฟล์ของเธอ คุณสามารถพูดว่า “เป็นยังไงบ้าง?” “วันนี้เป็นอย่างไรบ้าง?” หรือถามว่าเกมฟุตบอลของเธอเป็นอย่างไรหรือเธอคิดยังไงกับข้อสอบวิชาคณิตศาสตร์ที่คุณเรียนด้วยกัน คุณไม่จำเป็นต้องออกความคิดเห็นที่หว่านเสน่ห์ในตอนแรกและควรพยายามดำเนินบทสนทนาไป อันที่จริงแล้วถ้าหากคุณพยายามทำตัวหว่านเสน่ห์เร็วเกินไป มันจะแสดงออกอย่างชัดเจน  ถ้าคุณไม่เคยคุยกับเธอมาก่อนก็ควรทำให้เธอรู้ว่าคุณเป็นใคร คนส่วนใหญ่มีเพื่อนใน Facebook และลืมไปว่ารู้จักกับบุคคลนี้อย่างไรในชีวิตจริง เพียงพูดว่า “เป็นยังไงบ้าง?” หรือคำถามที่ต้องการมากกว่าคำตอบตรงๆ เช่น “เกมฟุตบอลเป็นยังไงบ้าง?” เพื่อให้บทสนทนาดำเนินไป หลังจากที่คุณคุยกันสักพักแล้วคุณสามารถพูดถึงหัวข้อที่จะทำให้สาวสนใจและทำให้เธอพูด มันขึ้นอยู่กับว่าคุณสนใจในสิ่งไหนและเธอใส่ใจเกี่ยวกับเรื่องอะไร คุณยังสามารถพูดถึงคำนินทาในโรงเรียน (โดยไม่ปากร้ายจนเกินไป) วิชาที่คุณเรียนด้วยกัน บางอย่างที่บ้าคลั่งในข่าวท้องถิ่นหรือสิ่งที่คุณจะทำในฤดูร้อน  ถ้าหากเธอสนใจ เธอก็จะตอบคุณบ่อยๆ ให้ความคิดเห็นที่ตลกและถามคำถาม ถ้าหากเธอเงียบ คุณก็อาจจะต้องเปลี่ยนหัวข้อ ถ้าหากคุณไม่รู้จักเธอดี คุณสามารถลองดูโปรไฟล์ของเธอเพื่อหาคำใบ้ว่าเธอชอบอะไร เธอชอบวงดนตรีอะไรหรืองานอดิเรกของเธอคืออะไร เธอชอบวิ่งหรือเดินป่า คุณไม่จำเป็นต้องพูดว่าคุณดูโปรไฟล์ของเธอแต่พูดขึ้นมาในบทสนทนาอย่างเป็นธรรมชาติ คุณสามารถสานสายสัมพันธ์ว่าคุณเติบโตขึ้นในเมืองเดียวกัน เล่นกีฬาเดียวกัน มีความคิดเห็นเกี่ยวกับการเมืองแบบเดียวกันหรือหัวข้ออื่นๆ อย่ากังวลมากจนเกินไปถ้าหากคุณไม่มีอะไรเหมือนกันเลย คุณยังสามารถสร้างความสัมพันธ์ที่แข็งแกร่งได้ด้วยการมีความชอบแบบเดียวกันเพียงเล็กน้อย คุณไม่จำเป็นต้องชอบดนตรี หนังสือและกีฬาแบบเดียวกันเพื่อคบกัน สิ่งที่คุณทำได้คือชวนเธอไปเดทหรือขอให้เธอเป็นแฟนของคุณผ่านทาง Facebook ถึงแม้ว่าผู้หญิงบางคนอาจจะอยากให้คุณทำสิ่งนี้ต่อหน้าแต่ถ้าหากคุณมีสายสัมพันธ์ที่แน่นแฟ้นทางออนไลน์และคิดว่าเธอจะตอบรับอย่างดี คุณก็สามารถชวนเธอไปเดททางออนไลน์ได้ หลายคนอาจจะเตือนคุณเกี่ยวกับสิ่งนี้แต่ถ้าหากคุณคิดว่ามันเหมาะสมสำหรับคุณและสาวของคุณ คุณสามารถลองหาช่วงเวลาที่เหมาะสมและถามว่าเธออยากเป็นแฟนของคุณหรือไม่ การชวนเธอไปเดททางออนไลน์สามารถช่วยลดความกดดันให้กับทั้งสองฝ่าย คุณไม่จำเป็นต้องกังวลมากมายเกี่ยวกับการพูดสิ่งที่สมบูรณ์แบบเพราะคุณจะใช้การพิมพ์และเธอจะไม่ต้องกังวลมากมายเกี่ยวกับการให้คำตอบที่สมบูรณ์แบบด้วยเหตุผลเดียวกัน ถึงแม้ว่าคุณอาจจะตกหลุมรักกันทางอินเตอร์เน็ตแต่คุณควรเข้าใจมากขึ้นว่าสาวคนนี้เป็นอย่างไรและคุณจะสามารถเข้ากันได้หรือไม่ด้วยการใช้เวลาร่วมกันแบบต่อหน้า ถ้าหากคุณอยู่โรงเรียนเดียวกันหรืออยู่บ้านใกล้กันก็สามารถเริ่มไปเที่ยวด้วยกันเป็นกลุ่มกับเธอและดูว่าคุณสามารถไปเที่ยวด้วยกันสองต่อสองได้หรือไม่ ถึงแม้ว่าจะเป็นการไปทานมื้อกลางวัน เดินเล่นหรือดูหนังเท่านั้น สิ่งนี้จะทำให้คุณเข้าใจมากขึ้นว่าคุณทั้งสองเหมาะสมกันหรือไม่ ทำตัวสบายๆ พูดว่า “ผมจะไปเดินห้างกับเพื่อน 2-3 คนช่วงสุดสัปดาห์นี้ คุณอยากมาด้วยกันพร้อมกับเพื่อนๆ ไหม?” หรือ “คืนนี้ไปดูงานคาร์นิวัลหรือเปล่า? ผมจะไปที่นั่นกับเพื่อนสองสามคน” ไม่ว่าคุณจะไปเที่ยวกันสองต่อสองหรือคุยกันทางออนไลน์ ก่อนที่คุณจะถามคำถามก็ควรทำความเข้าใจว่าสาวคนนี้ชอบคุณมากกว่าเพื่อนหรือไม่ ถึงแม้ว่าคุณอาจจะเข้ากันได้ดีแต่เธออาจจะเห็นคุณเป็นแค่เพื่อนหรือเธออาจจะกำลังชอบใครบางคนอยู่ เมื่อคุณอยู่กับเธอหรือพูดกับเธอก็ควรดูว่าเธอตื่นเต้นที่ได้อยู่กับคุณ จีบคุณหรือเธอถามคำถามเกี่ยวกับชีวิตของคุณหรือไม่ พิจารณาสิ่งเหล่านี้เพื่อดูว่าเธอชอบคุณหรือเปล่า แน่นอนว่าคุณไม่สามารถอ่านใจคนได้และอาจจะไม่ใช่เรื่องง่ายในการรู้ว่าเธอชอบคุณหรือไม่ถ้าหากคุณคุยกันทางออนไลน์ คุณอาจจะสังเกตน้ำเสียงและนิสัยของเธอได้ลำบากถ้าหากคุณไม่เคยเจอกันต่อหน้า ถ้าคุณตัดสินใจที่จะขอให้เธอเป็นแฟนก็ควรหาเวลาที่เหมาะสมเพื่อถามเธอไม่ว่าคุณจะถามเธอผ่านทางออนไลน์หรือต่อหน้า ถ้าหากคุณถามเธอทางออนไลน์ก็ควรหาเวลาที่เหมาะสมในบทสนทนาซึ่งคุณชมเชยกันและกัน พูดคุยกันอย่างสนุกหรือพูดว่าจะเจอกันในเร็วๆ นี้ ถ้าหากคุณถามเธอต่อหน้าก็ควรทำให้มั่นใจว่าคุณอยู่กันตามลำพัง เธออารมณ์ดีและคุณเข้ากันได้ดีก่อนที่จะถาม  เมื่อถึงเวลาที่ใช่ก็เพียงบอกเธอว่าคุณชอบเธอมากและคุณอยากให้เธอเป็นแฟน คุณไม่จำเป็นต้องพูดเวิ่นเว้อและเธอจะชื่นชมในความตรงไปตรงมาของคุณ เพียงพูดว่า “ผมชอบทำความรู้จักคุณ คุณเป็นคนที่ฉลาดและตลกและพูดคุยด้วยได้ง่าย ผมอยากให้คุณเป็นแฟนของผม” คุณจำเป็นต้องโต้ตอบในแบบที่ทำให้คุณดูเป็นสุภาพบุรุษที่เป็นผู้ใหญ่ไม่ว่าเธอจะพูดว่าใช่หรือไม่ก็ตาม ถ้าเธอพูดว่าเธออยากเป็นแฟนของคุณ คุณก็ควรเต้นเล็กน้อย ทำให้เธอเห็นว่าคุณมีความสุขแค่ไหนและแสดงความรักต่อเธอ ถ้าหากว่าเธอปฏิเสธก็ทำเหมือนว่าไม่ใช่เรื่องใหญ่ บอกเธอว่าคุณหวังว่าคุณยังสามารถเป็นเพื่อนกันได้แล้วคุณชื่นชมในความจริงใจของเธอ  ถ้าหากความสัมพันธ์ของคุณเบ่งบานกลายเป็นความสัมพันธ์แบบแฟนหนุ่มสาว คุณก็ควรจดจ่อกับการใช้เวลาร่วมกันต่อหน้าและใช้เวลาจีบกันน้อยลงผ่านทางอินเตอร์เน็ต ถ้าคุณอยากให้สาวพูดกับคุณต่อไป คุณต้องทำให้เธอรู้ว่าคุณใส่ใจเธอ ในตอนแรก เพียงทำให้บทสนทนาสบายและไม่เครียดแต่ให้คำชมเธออย่างแนบเนียนเพื่อทำให้บทสนทนาดำเนินต่อไป คุณสามารถพูดว่า “ผมคุยกับคุณได้อย่างง่ายดาย” หรือ “คุณทำให้ผมหัวเราะ” ทำให้เธอรู้ว่าคุณชื่นชมนิสัยของเธอและคุณหวังว่าจะได้พูดคุยกับเธอต่อไป  คุณยังสามารถให้คำชมเชยอย่างแนบเนียนเกี่ยวกับรูปร่างหน้าตาของเธอในรูปที่เธอโพสต์ คุณสามารถพูดว่า “ชุดนี้สวยจังเลย” หรือ “ผมทรงนี้ของคุณสวยมาก” อย่าชมเชยมากไปเพราะคุณจะทำให้เธอกลัว การทำให้บทสนทนาออนไลน์น่าสนใจและสร้างความสัมพันธ์กับสาวผ่านทาง Facebook เป็นเรื่องหนึ่ง อย่างไรก็ตาม การรอคอยให้เธอออนไลน์ตลอดเวลา ส่งข้อความหาเธอทันทีที่เธอออนไลน์และส่งข้อความเป็นล้านในขณะที่เธอไม่ค่อยตอบเป็นอีกเรื่องหนึ่ง ทำให้มั่นใจว่าคุณทั้งสองส่งข้อความหากันและกันในปริมาณที่เท่ากัน คุณไม่ออนไลน์ตลอดเวลาและดูเหมือนว่าเธอสนใจที่จะพูดคุยกับคุณเช่นเดียวกัน คุณคงไม่อยากทำให้เธอรู้สึกว่าคุณจะออนไลน์ทุกครั้งที่เธอออนไลน์ด้วย ทำให้เธอสงสัยว่าคุณจะออนไลน์หรือไม่ ถ้าคุณต้องการให้สาวสนใจในตัวคุณ คุณก็ต้องแสดงให้เธอเห็นว่าคุณมีอะไรทำนอกเหนือจากการลงรูปใน Facebook คุณสามารถพูดถึงสิ่งที่คุณจะทำในช่วงสุดสัปดาห์ บางอย่างที่คุณต้องการทำในตอนเย็นหรือพูดว่าคุณจะเจอเพื่อนในอีกไม่ช้า คุณไม่ควรโกหกเพื่อทำให้ชีวิตของคุณดูดีกว่าที่เป็นแต่คุณควรทำให้เธอเห็นว่าคุณเป็นมากกว่าผู้ชายที่ออนไลน์ใน Facebook ตลอดเวลา  ถ้าคุณกำลังจะไปฉลองวันเกิดครบรอบ 50 ปีของป้าเมตตา คุณก็ไม่จำเป็นต้องบอกเธอแบบนั้น เพียงพูดว่า “ผมต้องไปเจอใครบางคน” เพื่อทำให้ดูไม่ชัดเจนมากพอให้เธอรู้ว่าคุณมีอะไรทำโดยไม่ต้องรู้รายละเอียดทั้งหมด สิ่งนี้อาจจะดูน่ากลัวในตอนแรกแต่เมื่อคุณรู้จักเธอประมาณหนึ่งแล้วคุณสามารถพูดถึงสิ่งที่เธอโพสต์ได้ ถ้าหากเธอโพสต์รูปของเธอกับเพื่อนใช้เวลาช่วงสุดสัปดาห์ที่ทะเลสาบ คุณสามารถถามเธอว่าเป็นอย่างไรบ้าง ถ้าหากเธอโพสต์บทความข่าวที่เธอใส่ใจ คุณสามารถถามเธอเกี่ยวกับเรื่องนั้นตราบใดที่มันจะไม่นำไปสู่การทะเลาะเบาะแว้ง สิ่งนี้ทำให้คุณมีเรื่องพูดคุยและทำให้บทสนทนาของคุณดำเนินไปอย่างแน่นแฟ้น  คุณไม่ควรทำสิ่งนี้ในตอนแรกของบทสนทนาแต่ใช้ข้อมูลเหล่านี้ถ้าหากคุณไม่รู้จะพูดเรื่องอะไร ถ้าหากคุณต้องการดึงดูดความสนใจจากสาว คุณต้องแสดงให้เธอเห็นว่าคุณใส่ใจเธอในฐานะบุคคล ถ้าเธอพูดถึงบางอย่าง เช่น งานเต้นรำที่จะมาถึงก็ควรพูดถึงสิ่งนั้นและถามว่าเป็นอย่างไร ถ้าหากคุณเจอเธอในโรงเรียนและสังเกตว่าเธอใส่ชุดใหม่หรือตัดผมทรงใหม่ก็ควรให้คำชมเชย (โดยไม่ทำตัวน่ากลัว) ทำให้เธอรู้ว่าคุณใส่ใจเธอและหน้าตาและสิ่งที่เธอพูด  คุณสามารถพูดว่า “ข้อสอบวิชาคณิตศาสตร์เป็นยังไงบ้าง? มันแย่อย่างที่คิดหรือเปล่า?” หรือ “งานปาร์ตี้วันเกิดที่บ้านลุงสนุกหรือเปล่า?” สิ่งนี้จะทำให้เธอเห็นว่าคุณใส่ใจในรายละเอียด ถ้าคุณต้องการการเตือนตัวเองว่าคุณพูดอะไรไปแล้วก็สามารถย้อนกลับขึ้นไปดูบทสนทนาได้ อีกสิ่งหนึ่งที่คุณสามารถทำได้เพื่อให้เธอติดใจคือจบบทสนทนาเมื่อทุกอย่างกำลังเป็นไปได้ดี คุณคงไม่อยากพูดคุยอย่างสนุกสักพักและไม่มีเรื่องให้พูดต่อ หาช่วงเวลาที่บทสนทนากำลังน่าสนใจและพูดให้จบก่อนที่คุณจะออกไปเพื่อให้เธอต้องการมากขึ้น  แน่นอนว่าคุณควรทำตัวน่ารักและบอกเธอว่าคุณต้องไปก่อนแทนที่จะออกไปแบบไม่ลา คำแนะนำนี้เหมาะสำหรับการพูดคุยกับสาวต่อหน้าด้วย คุณควรขอตัวลาในขณะที่บทสนทนากำลังไปได้สวยแทนที่จะไม่มีเรื่องให้พูดถึงเพื่อทิ้งความประทับใจที่ดีให้กับเธอ
ทำให้มั่นใจว่าเธอโสด. คุณต้องมีโปรไฟล์ที่น่าสนใจ. อย่าคุยกับเธอในทันทีที่เธอออนไลน์. ทักทายอย่างสบายๆ. พูดหัวข้อที่น่าสนใจ. เริ่มสร้างสิ่งที่คุณมีร่วมกัน. ลองชวนเธอไปเดททางออนไลน์. ใช้เวลากับเธอแบบต่อหน้าก่อน. ทำให้แน่ใจว่าคุณสองคนรู้สึกแบบเดียวกัน. หาเวลาที่เหมาะสมเพื่อถามเธอ. โต้ตอบอย่างเหมาะสม. แสดงออกว่าคุณชอบเธอ. อย่าออกตัวแรงจนเกินไป. แสดงให้เห็นว่าคุณมีชีวิตนอกเหนือจาก Facebook. ลองพูดถึงโปรไฟล์หรือสิ่งที่เธอโพสต์ใน Facebook อย่างแนบเนียน. แสดงออกว่าคุณใส่ใจจริงๆ. ขอตัวลาในขณะที่ยังพูดคุยอย่างสนุกอยู่.
https://www.wikihow.com/Get-a-Girlfriend-Via-Facebook-Chat https://www.wikihow.com/Get-a-Girlfriend-Via-Facebook-Chat https://www.wikihow.com/Get-a-Girlfriend-Via-Facebook-Chat
Getting a Conversation Started Online Making Her Your Girlfriend Keeping Her Hooked